**OBRAZLOŽENJE OPĆEG DIJELA FINANCIJSKOG PLANA**

**Šifra korisnika: 23815 SVEUČILIŠTE U ZADRU**

**PRIHODI I PRIMICI**

Ukupno planirani prihodi u razdoblju 2023-2025. su kako slijedi:



Najveći izos prihoda kroz trogodišnje razdoblje sadržan je u izvoru 11, Opći prihodi i primici.

Uplatitelj je nadležno ministarstvo – Ministarstvo znanosti i obrazovanja, a radi se ukupno o 21.647.143 EUR. Prihodi su planirani za sljedeće aktivnosti:



Iz izvora 11 su također planirani prihodi po pravomoćnim presudama na aktivnosti A621181 PRAVOMOĆNE SUDSKE PRESUDE u iznosu 85.105 EUR za sve tri godine.

U 2023. je planiran prijenos sredstava s izvora 12 u ime ulaganja u dugotrajnu nefinancijsku imovinu – projekt KK.06.2.2.13.0001 „Rekonstrukcija zgrade u Ul. Šime Vitasovića 1 u Zadru“.

Preostalih 20% poslovnih prihoda sačinjavanju vlastiti prihodi (kao što su prihodi od rada na tržištu, prihodi od rada i smještaja studenata, prihodi od kamata depozita po viđenju i slično), prihodi za posebne namjene (kao što su školarine) te prihodi po osnovi EU projekata.

Kao i svake godine u plan su unesena i sredstva projekata koje financira Hrvatska zaklada za znanost u ukupnom iznosu 329.206 € (2,5 mil. HRK).

Ukupan plan za EU projekte za 2023. godinu iznosi 1,5 mil. € što je 11,1 mil. HRK. U odnosu na prošlu godinu to je rast od 11% ukupnog iznosa plana EU projekata.

Značajnih promjena u odnosu na dinamiku prihoda iz prethodnih razdoblja nema.

**RASHODI I IZDACI**

Ukupno planirani rashodi u razdoblju 2023-2025. su kako slijedi:





Najveći izos rashoda kroz trogodišnje razdoblje sadržan je u izvoru 11, Opći prihodi i primici. Najveću stavku predstavljaju rashodi za zaposlene (plaće, doprinosi i ostala materijalna prava).

Preostalih 25% poslovnih rashoda odnosi se na materijalne rashode (službena putovanja, materijal, energija i razne usluge), financijske rashode, stipendije te subvencije smještaja i prehrane studenata.

Bitno je naglasiti da je planirani trošak energije za 2023. u odnosu na plan za 2022. godinu porastao za 40%. Sveučilište taj rashod planira pokriti većinom iz izvora 11, uz potrebu dodatnog plaćanja iz vlastitih sredstava.

Ukupno planirani rashodi za EU projekte za 2023. godinu iznosi 1.474.519 EUR što u odnosu na prošlu godinu predstavlja rast od 11% ukupnog iznosa plana EU projekata (A679074).

**PRIJENOS SREDSTAVA IZ PRETHODNE I U SLJEDEĆU GODINU**

Planirani su prijenosi sredstava iz 2022. godine u 2023., kao i prijenosi u projekcijama za 2024. i 2025. godinu (u EUR):

|  |  |  |  |  |
| --- | --- | --- | --- | --- |
|  |  | **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 52 Ostale pomoći**  |
| **2023** | **DONOS** | 663.428 | 1.322.271 | 918.384 |
| **2023** | **ODNOS**  | -535.909 | -1.110.057 | -595.862 |
| **2024** | **DONOS** | 535.909 | 1.110.057 | 595.862 |
| **2024** | **ODNOS**  | -496.809 | -800.962 | -584.623 |
| **2025** | **DONOS** | 496.809 | 800.962 | 584.623 |
| **2025** | **ODNOS**  | -574.505 | -505.139 | -483.227 |

Planirani prijenosi iz izvora 31 Vlastiti prihodi su prihodi iz djelatnosti Sveučilišta koje se obavljaju na tržištu, prihodi od rada i smještaja studenata, prihodi od kamata depozita po viđenju i slično. Višak tih sredstava se svake godine prenosi u iduću te se na taj način podmiruju daljnje tekuće obveze iz domene redovne vlastite djelatnosti Sveučilišta.

Također se planira prijenos iz izvora 43 Prihodi za posebne namjene. Radi se o prihodima od participacije studenata u troškovima studija (školarine i ostali prihodi kao upisnine, pristojbe, potvrde, svjedodžbe i sl.). nakon podmirenja materijalnih rashoda u vezi s izvođenjem studija, prihodi iz izvora 43 se u narednoj godini troše za pokriće: prekovremenih sati rada, isplatu naknada za rad vanjskim suradnicima, pokriće ostalih troškova Sveučilišta.

Planiran je i prijenos sredstava iz izvora 52 Ostale pomoći. Radi se o projektima koji su u toku te ne utroše sva sredstva u istoj godini. Ta sredstva će se koristiti za pokriće troškova nastalih u sklopu navedenih projekata. Najveći udio u prijenosu sredstava iz izvora 52 ima program Erasmus+.

**UKUPNE I DOSPJELE OBVEZE**

Stanje ukupnih i dospjelih obveza Sveučilišta u Zadru na dan 31. prosinca 2021. i na dan 30. lipnja 2022. je kako slijedi:

|  |  |  |
| --- | --- | --- |
|  |  | u HRK |
|   | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 18.842.949 | 21.366.876 |
| Dospjele obveze | 131.330 | 225.035 |
|  |  |  |
|  |  | u € |
|   | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 2.500.889 | 2.835.872 |
| Dospjele obveze | 17.430 | 29.867 |

U Zadru, 20. prosinca 2022. Rektorica

Prof. dr. sc. Dijana Vican